Yoran Embanner

Un ti-embann brezhonek ha gallek eo Yoran Embanner savet e 2001 gant Yoran Delacour e Fouenant pa'z eas kuit eus Coop Breizh. Alan Le Cloarec a gemeras e blas e 2022 goude ma'z eas war e leve hag e voe treuzkaset an embregerezh dezhañ e C'hwevrer 2023. Reteradur an embann a ya war zu broudañ ar pobloù bihan hag ar yezhoù minoraelet da vezañ muioc’h anavezet dre embann geriadurioù-godell ha levrioù istorel o sav-boentoù divoas.

 Renerezh Yoran Delacour 
Pa voe skarzhet Yoran Delacour (lesanv Philippe Delacour dibabet gantañ), eus renerezh an embann e Coop Breizh e 2002 Yoran Delacour, éditeur et agitateur d'idées, Ouest-France, 24/06/2019. e tivizas kenderc'hel gant en embannerezh war an temoù a blije dezhañ, Breizh hag ar broioù minoraelet. Staliañ a reas sez ar gevredigezh dre gevrannoù, Yoran Embanner, en e di, e Fouenant hag e lakaas e wreg hag e zaou vab, Gwendal ha Ronan, da harpañ anezhañ evit al labour melestradurel. Hag eñ ganet e Pikardi ha desavet e Sant-Nazer, en doa desket brezhoneg.E-pad 20 vloaz e lakaas an ti-embann da vezañ unan a embanne un toullad levrioù, darn anezho geriadurioù ha den n’en doa soñjet o embann hag un darn all, levrioù istorel merket warno e voent bet savet diouzh savboent ar bobl annezer. Ne gredas ket mont war dachenn al lennegezh vrezhonek evit chom hep ober kevezerezh d’an embannerien vrezhonek all.

 Renerezh Alan Le Cloarec 
E 2022 ec’h embannas Yoran Delacour e tileze al labour emban evit treuzkas an ti-embann da Alan Le Cloarec, un den yaouank anevezet evit e engouestladur evit an Emsav. Enrollet e voe an treuzkas e C’hwevrer 2024Bulletin officiel des annonces civiles et commerciales, niv. 20230074, Kemennadenn 470, 14 Ebrel 2023.

Geriadurioù godell
Kregiñ a reas Yoran Embanner gant embann geriadurioùigoù godell (divyezhek ha pep yezh troet en div lodenn) ar yezhoù nebeut anavezet ha n'eus ket kalz a vez embannet erfin. Ur hanterkantad a zo bet embannet.

Daou seurt geriadurig a vez kinniget.
 Ar geriadurioùigoù-chakod (pe : geriadurioùigoù) : enderc'hel a reont 8 000-9 500 ger war 480 pajenn ha 4,6 cm × 6,4 cm eo o ment.
 Ar geriadurioùigoù (en ur c'hodell e c'hellont mont memestra) : enderc'hel a reont 8 000-9 500 ger war 260 pajenn hag 8,5 cm × 12 cm eo o ment.
Evit ar brezhoneg
 Brezhoneg-saozneg
 Brezhoneg-alamaneg
 Brezhoneg-spagnoleg
 Brezhoneg-katalaneg
 Brezhoneg-italianeg 
 Brezhoneg-portugaleg
 Brezhoneg-nederlandeg
 Brezhoneg-kembraeg
Evit ar yezhoù minoraelet all (listenn diglok)
 Finneg-galleg
 Katalaneg-galleg
 Kembraeg-galleg
 Korseg-galleg
 Korseg-spagnoleg
 Korseg-italianeg
 Romañcheg-galleg
 Romañcheg-saozneg
 Walloneg-galleg

 Levrioù politikel hag istorel 
Ur reteradur politikel zo bet roet d'ar politikerezh-embann gant Yoran Delacour, ha gwelout a reer e dech da bourvez anaoudegezhioù hag arguzennoù da zifennerien ar pobloù minoraelet. Ur savboent dibar ha n'eo ket hini mistri ar Stad ma 'z int endalc'het zo gant pennoù ar pobloù hep Stad. Meur a levr a zo e ditl "Le point de vue de..." ("savboent " + anv ar bobl).

Levrioù politikel rik a zo ivez diwar-benn ar stourmoù e Breizh (FLB, UDB, ekologourien, geriadur buhezskridoù tud an Emsav...) ha, n'eus ket pell, levrioù diwar-benn damkanioù politikel evit skoriñ an Emsav vrezhon (levrioù Alan Le Cloarec).

Levrioù brezhonek
 Franquin. Gaston, albom n° 10 (bannoù-treset troet e brezhoneg)
 Franquin. Gaston, albom n° 14

Levrioù gallek
 Lionel Henry ; Lagadec, Annick. FLB-ARB : l'histoire 1966-2005. 
 Étienne Gasche,  Alain Barbetorte. 2006
 Hendrik Conscience, Le Lion des Flandres.ISBN:978-2-914855-44-3 - Romant
 Christophe Carichon, Scouts et guides en Bretagne
 Philippe Bonnet, Deux siècles de bière en Bretagne (Daou gantved a vreserezh e Breizh). 2007.ISBN: [2-916579-08-5–25]
 Roger Faligot, Les mystères d'Irlande (Kevrinoù Iwerzhon). 2007
 Jean-Jacques Monnier, Résistance et conscience bretonne 1940-1945, l'hermine contre la croix gammée (Harzherezh hag emskiant brezhon : an erminig a-enep ar groas gamm). 2007
 Yves Mervin, Arthur et David : Bretons et Juifs sous l'Occupation,  Fouenant, Yoran Embanner, 2011.
 Philippe Jouët, Dictionnaire de Mythologie et de religion celtique, Embannadur adwelet ha kresket.
 Yvon Ollivier, Chroniques d'un peuple oublié, 2021
 Louis Mélennec, Anne de Bretagne : invasion et annexion, 2024.

Liammoù diavaez

  Lec'hienn internet ar stal

 Pennadoù kar 
Roll an embannerien vrezhonek

 Notennoù ha daveennoù 

Rummad:Tier-embann Breizh
Rummad:Tier-embann brezhonek
Rummad:Tier-embann gallek
Rummad:Geriadurioù brezhoneg